b'\n_START_ARTICLE_\nBlack Russian\n_START_PARAGRAPH_\nBlack Russian ir alkoholisks kokteilis, kas sast\xc4\x81v no degv\xc4\xabna un kafijas li\xc4\xb7iera. Kokteili pagatavo sajaucot kop\xc4\x81 degv\xc4\xabnu ar li\xc4\xb7ieri un pasniedz zem\xc4\x81 gl\xc4\x81z\xc4\x93 ar ledu. Black Russian ir viens no koktei\xc4\xbciem, ko Starptautisk\xc4\x81 B\xc4\x81rme\xc5\x86u asoci\xc4\x81cija ir iek\xc4\xbc\xc4\x81vusi IBA ofici\xc4\x81lo koktei\xc4\xbcu sarakst\xc4\x81. P\xc4\x93c IBA noteiktaj\xc4\x81m proporcij\xc4\x81m kokteilis sast\xc4\x81v no 50 ml degv\xc4\xabna un 20 ml kafijas li\xc4\xb7iera._NEWLINE_Kokteilis ir piejamas da\xc5\xbe\xc4\x81d\xc4\x81s vari\xc4\x81cij\xc4\x81s, k\xc4\x81, piem\xc4\x93ram, White Russian, kur li\xc4\xb7iera viet\xc4\x81 izmanto pienu vai kafijas kr\xc4\x93jumu, Black Magic, kur papildus pievieno citrona sulu, Dirty Black Russian, Tall Black Russian, Australian Black Russian vai Colorado Bulldog, kur kokteili pasniedz augst\xc4\x81 gl\xc4\x81z\xc4\x93 kop\xc4\x81 ar kolu, k\xc4\x81 ar\xc4\xab citos veidos. _NEWLINE_Kokteili 1949. gad\xc4\x81 izgudroja be\xc4\xbc\xc4\xa3u b\xc4\x81rmenis Gustave Tops, kas to pagatavoja Briseles Metropoles viesn\xc4\xabcas b\xc4\x81r\xc4\x81, par godu t\xc4\x81 laika ASV v\xc4\x93stniecei Luksemburg\xc4\x81 - Perle Reid Mesta. Koktei\xc4\xbca nosaukums ir radies no koktei\xc4\xbca galven\xc4\x81s sast\xc4\x81vda\xc4\xbcas degv\xc4\xabna, kas ir tipisks krievu dz\xc4\x93riens, bet Black no kafijas li\xc4\xb7iera tum\xc5\xa1\xc4\x81s kr\xc4\x81sas.'